За репрезентацију Совјетског Савеза играо је пет сезона, од јануара 1954. до марта 1959, одигравши укупно 70 утакмица и постигавши 29 голова. Поред историјске прве титуле светског првака на СП 1954. Крилов је са репрезентацијом на светским првенствима освојио још три сребрне медаље (СП 1955, СП 1958. и СП 1959), а свакако највећи успех у каријери остварио је на ЗОИ 1956. у италијанској Кортини д'Ампецо где су Совјети освојили прву златну олимпијску медаљу.